**„Návrh“**

**Zmluva o dodaní a prevádzke siete nabíjacích staníc**

uzatvorená podľa § 269 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný** **zákonník**“) a podľa zákona č. 343/2015 Z. z., o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“) (ďalej len „**zmluva**“)

**Zmluvné strany**

|  |  |
| --- | --- |
| **Kupujúci:** |  |
| Názov: | Slovenská republika zastúpená Ministerstvom vnútra Slovenskej republiky |
| Sídlo: | Pribinova 2, 812 72 Bratislava, Slovenská republika |
| V zastúpení: |  |
| IČO: |  |
| DIČ: |  |
| Bankové spojenie: |  |
| Číslo účtu: |  |
| BIC/SWIFT kód: |  |
| Internetová adresa (URL): |  |
| (ďalej len „**kupujúci**“) |  |

a

|  |  |
| --- | --- |
| **Predávajúci:** |  |
| Názov: |  |
| Sídlo: |  |
| zastúpený: |  |
| IČO: |  |
| DIČ: |  |
| Bankové spojenie: |  |
| SWIFT : |  |
| IBAN: |  |
| E-mail: |  |
| Tel.: |  |
| Internetová adresa (URL): |  |
| Zapísaný v: |  |
| (ďalej len „**predávajúci**“) |  |

(kupujúci a predávajúci ďalej len „**Zmluvné strany**“)

Úvodné ustanovenie

* 1. Ministerstvo vnútra Slovenskej republiky ako verejný obstarávateľ podľa § 7 ods. 1 písm. a) zákona o verejnom obstarávaní vyhlásilo vo Vestníku verejného obstarávania č. ........ zo dňa .......... 2022 pod značkou ........MST verejnú súťaž na predmet na zákazky s názvom „**Nabíjacie stanice**“.
  2. Predávajúci predložil vo verejnej súťaži ponuku a na základe vyhodnotenia ponúk sa stal úspešným uchádzačom.
  3. Účelom zmluvy je dodať, uviesť do prevádzky a prevádzkovať sieť nabíjacích staníc pre potreby nabíjania vozidiel s elektrickým a plug-in hybridným pohonom, ktoré kupujúci plánuje používať.
  4. Predmet zmluvy je čiastočne financovaný z prostriedkov Plánu obnovy a odolnosti.

Predmet zmluvy

* 1. Predávajúci sa zaväzuje dodať, nainštalovať a uviesť do prevádzky nabíjacie stanice a ich príslušenstvo (ďalej aj ako tovary“), zabezpečovať v správu siete nabíjacích staníc a poskytovať kupujúcemu služby záručného a pozáručného servisu nabíjacích staníc vrátane náhradných dielov (ďalej aj ako „služby“).
  2. Špecifikácia tovarov, služieb a náhradných dielov je uvedená v prílohe č. 1 a 2 tejto zmluvy.
  3. Predávajúci sa zaväzuje, že do 6 mesiacov od nadobudnutia účinnosti zmluvy dodá, namontuje, nainštaluje a uvedenie do prevádzky
     1. 42 ks Nabíjacích staníc typ AC výkon 22 kW jednonabíjacia stanica 1 x 22kW (položka č. 1 prílohy č. 2 tejto zmluvy),
     2. 160 ks Nabíjacích staníc typ AC výkon 2 x 22kW dvojnabíjacia stanica 2 x 22 kW (pol. č. 2),
     3. 5 ks Nabíjacích staníc typ DC výkon 50 kW, 1x CCS2 (pol. č. 4),
     4. 1 ks Nabíjacia stanica typ DC výkon 100KW dvojnabíjacia stanica 2 x 50 kW , 2xCCS2 (pol. č. 5) a
     5. tovary pol. č. 3, 6 až 12 v zmysle prílohy č. 1 zmluvy v množstve určenom kupujúcim.
  4. Presné lokality dodania a inštalácie plnenia podľa bodu 3.3 tejto zmluvy ako aj typy a množstvá nabíjacích staníc a príslušenstva podľa bodu 3.3.5 tejto zmluvy požadovaných v jednotlivých lokalitách kupujúci písomne oznámi predávajúcemu do 15 dní odo dňa nadobudnutia účinnosti tejto zmluvy. Kupujúci zároveň poskytne predávajúcemu aktuálne informácie o jednotlivých lokalitách relevantné v súvislosti s plnením tejto zmluvy.
  5. Zvyšné počty položiek č. 1, 2, 4, 5, 6, 7, 8, 11, 12, 28 a 36 podľa prílohy č. 2 tejto zmluvy nezahrnuté v bode 3.3 tejto zmluvy si kupujúci môže od predávajúceho objednať do 24 mesiacov od nadobudnutia účinnosti tejto zmluvy a predávajúci je povinný takto objednané plnenie kupujúcemu dodať. Lehota dodania bude v tomto prípade osobitne dojednaná zmluvnými stranami, no nesmie byť dlhšia ako 4 mesiace.
  6. Predávajúci sa zaväzuje poskytovať služby pol. č. 31, 32, 33, 39 a 40 k jednotlivým nabíjacím staniciam a súvisiacej infraštruktúre – pol. č. 8, 11 a 12, a to od momentu prebratia príslušného sprevádzkového zariadenia kupujúcim, do ukončenia tejto zmluvy.
  7. Predávajúci sa zaväzuje poskytovať služby pol. č. 34, 35, 41 a 42 k jednotlivým nabíjacím staniciam a súvisiacej infraštruktúre – pol. č. 8, 11 a 12), a to od momentu skončenia záruky príslušného zariadenia, do ukončenia tejto zmluvy.
  8. Ostatné plnenie podľa tejto zmluvy, najmä pol. č. 3, 9, 10, 13 až 27 (náhradné diely), 29, 30, 37, 38 a 43 až 45 (servisné služby mimo záručných a mimo pozáručných služieb) si kupujúci môže objednať počas celej doby trvania tejto zmluvy.
  9. Kupujúci je povinný:
     1. prebrať bezchybné Plnenie v deň dodania, ktorý mu predávajúci oznámi podľa bodu 4.4 tejto zmluvy,
     2. riadne a včas zaplatiť cenu dohodnutú v článku V. tejto zmluvy.

Dodacie podmienky

* 1. Lokality dodania alebo inštalácie tovarov a poskytovania služieb sa nachádzajú výhradne v Slovenskej republike.
  2. Kupujúci požaduje, aby dodanie, montáž, inštalácia a uvedenie do prevádzky všetkých tovarov podľa bodu 3.3 tejto zmluvy určených pre príslušnú lokalitu prebiehalo kontinuálne bez bezdôvodných prerušení, a to z dôvodu minimalizovania dopadov na chod činností vykonávaných v danej lokalite.
  3. Predávajúci je povinný do 30 dní od nadobudnutia účinnosti zmluvy predložiť kupujúcemu písomný harmonogram dodania plnenia podľa bodu 3.3 tejto zmluvy obsahujúci dátumy dodania, montáže, inštalácie a uvedenia do prevádzky tovarov pre jednotlivé lokality a predpokladané trvanie prác. Pokiaľ z informácií poskytnutých kupujúcim podľa bodu 3.4 tejto zmluvy vyplývajú potenciálne prekážky pre plnenie tejto zmluvy (napr. nedostatočná pripravenosť infraštruktúry danej lokality), je predávajúci spolu s harmonogramom povinný predložiť kupujúcemu informácie o týchto prekážkach. Kupujúci môže vzniesť požiadavky na zmenu harmonogramu do 15 dní od jeho predloženia a predávajúci je povinný pripomienky akceptovať. Pre odstránenie pochybností zmluvné strany berú na vedomie, že koncipovanie harmonogramu plnenia je vecou konsenzu zmluvných strán s cieľom dodržať lehotu plnenia podľa bodu 3.3 tejto zmluvy. Objektívne prekážky v dodržaní harmonogramu a objektívne potreby úpravy harmonogramu (nie však lehoty podľa bodu 3.3 tejto zmluvy) sú možné a sú na dohode zmluvných strán.
  4. Deň nástupu na dodanie, montáž, inštaláciu a uvedenie do prevádzky tovarov v príslušnej lokalite predávajúci písomne oznámi/potvrdí zástupcovi kupujúceho najneskôr 5 pracovných dní vopred.
  5. Kupujúci je povinný zabezpečiť, aby v lokalite, v ktorej má prebiehať inštalácia nabíjacej stanice a súvisiacej infraštruktúry, bola pripravená infraštruktúra objektívne potrebná pre plnenie tejto zmluvy. Objektívna nepripravenosť lokality zistená predávajúcim po začatí inštalácie tovarov alebo príslušenstva a z toho plynúca nemožnosť ukončenia prác v danej lokalite, je prekážkou na strane kupujúceho. Predávajúci v takomto prípade informuje kupujúceho o povahe prekážky a navrhne spôsob a požiadavky na jej odstránenie. Kupujúci je v takomto prípade povinný bezodkladne zabezpečiť pripravenosť lokality a o pripravenosti lokality bezodkladne informovať predávajúceho. Lehota dodania tovarov, ktoré v dôsledku takejto prekážky nebolo možné dodať, nainštalovať a uviesť do prevádzky sa predlžuje o počet dní trvania prekážky na strane kupujúceho a 14 dní na dokončenie prác na danej lokalite.
  6. Odovzdanie a prebratie jednotlivých súčastí plnenia podľa bodu 3.3 tejto zmluvy bude prebiehať podľa jednotlivých lokalít. Tzn., že predávajúci je oprávnený vyzvať kupujúceho na prebratie plnenia po dodaní, namontovaní, nainštalovaní a uvedení do prevádzky všetkých tovarov a poskytnutí všetkých požadovaných služieb spojených so sprevádzkovaním tovarov v príslušnej lokalite.
  7. Prebratie tovarov a služieb bude vykonané poverenými zástupcami kupujúceho a predávajúceho v príslušnej lokalite, resp. mieste dodania. Pred prebratím plnenia kupujúci overí súlad dodaného plnenia s požiadavkami kupujúceho. Kupujúci po prebratí plnenia písomne potvrdí preberací list. Kupujúci môže po prevzatí Plnenia riadne užívať a predávajúci sa mu zaväzuje toto užívanie dňom prebratia umožniť. Kupujúci si vyhradzuje právo prevziať iba plnenie funkčné, bez zjavných vád, dodané v kompletnom stave a v požadovanom množstve. V opačnom prípade si vyhradzuje právo plnenie neprebrať a nezaplatiť cenu za neprebrané plnenie.
  8. Služby pol. č. 31, 32, 33, 34, 35, 39, 40, 41 a 42 spočívajúce v opakovanom plnení sa nepreberajú.
  9. Vlastnícke právo k dodanému Plneniu prechádza na kupujúceho dňom jeho dodania a prebratia plnenia a podpisom preberacieho protokolu kupujúcim a zaplatením kúpnej ceny.

Kúpna cena a platobné podmienky

* 1. Kúpna cena je stanovená dohodou zmluvných strán ako cena konečná v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky   
     č. 18/1996 Z. z. o cenách v znení neskorších predpisov. Cena jednotlivých súčastí predmetu zmluvy je uvedená v prílohe č. 2 tejto zmluvy.
  2. Cena musí zahŕňať všetky ekonomicky oprávnené náklady Predávajúceho vynaložené v súvislosti s dodaním tovarov a služieb, dodaním príslušnej dokumentácie a primeraný zisk Predávajúceho.
  3. Ceny sú stanovené v mene EUR. K fakturovanej Cene bude vždy pripočítaná DPH stanovená v súlade s platnými právnymi predpismi platnými na území SR v čase dodania tovaru alebo poskytnutia služby.
  4. Dohodnutú cenu je možné meniť iba pri zmene colných a daňových predpisov alebo vždy len po vzájomnej dohode zmluvných strán, v zmysle zákona NR SR č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov a v súlade so zákonom o verejnom obstarávaní, formou písomného a očíslovaného dodatku.
  5. Zálohové platby ani platba vopred sa neumožňujú.
  6. Úhrada ceny tovarov a služieb sa uskutoční po ich prebratí kupujúcim, formou prevodu na bankový účet predávajúceho uvedeného v čl. I. tejto zmluvy v časti Predávajúci.Bezhotovostný platobný styk sa uskutoční prostredníctvom finančného ústavu kupujúceho na základe faktúry. Splatnosť faktúry je tridsať (30) dní odo dňa doručenia faktúry kupujúcemu. Neoddeliteľnou súčasťou faktúry bude preberací list potvrdený kupujúcim.
  7. Úhradu ceny služieb pol. č. 31, 32, 33, 34, 35, 39, 40, 41 a 42 uskutoční kupujúci po skončení kalendárneho mesiaca kedy boli poskytnuté, formou prevodu na bankový účet predávajúceho uvedeného v čl. I. tejto zmluvy v časti Predávajúci.Bezhotovostný platobný styk sa uskutoční prostredníctvom finančného ústavu kupujúceho na základe faktúry doručenej kupujúcemu bezodkladne po skončení kalendárneho mesiaca kedy boli služby poskytnuté. Splatnosť faktúry je tridsať (30) dní odo dňa doručenia faktúry kupujúcemu. Prílohou tejto faktúry je minimálne rozpis jednotlivých typov a počtov staníc/zariadení, ktorých sa služby správy a pozáručného servisu týkali a výkaz servisných úkonov vykonaných v rámci pozáručného servisu.
  8. Faktúra musí spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje, kupujúci je oprávnený ju vrátiť a predávajúci je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota jej splatnosti a nová začne plynúť prevzatím nového, resp. upraveného daňového dokladu.
  9. Zmluvné strany sa dohodli, že jednotkové ceny tovarov a služieb sa môžu dohodou zmluvných strán navýšiť s prihliadnutím na vývoj inflácie. Navýšenie jednotkových cien
     1. je možné vykonať výhradne na základe dohody zmluvných strán formou dodatku k tejto zmluve na základe písomného návrhu predávajúceho doručeného kupujúcemu v prvom kvartály kalendárneho roku,
     2. je možné vykonať iba raz za kalendárny rok,
     3. nie je možné v prvý kalendárny rok uzatvorenia zmluvy a
     4. je možné vykonať maximálne o ročnú mieru inflácie na základe údajov Štatistického úradu Slovenskej republiky na predchádzajúci kalendárny rok, a to iba v prípade ak miera inflácie dosiahla viac ako 3 %.
  10. Podanie písomného návrhu predávajúceho podľa bodu 5.9 tejto zmluvy nemá odkladný účinok na práva Kupujúceho a povinnosti Predávajúceho podľa tejto zmluvy. Kupujúci je povinný vyjadriť sa k návrhu predávajúceho do 30 dní od jeho doručenia, v opačnom prípade sa má za to, že kupujúci návrh zamietol. Zamietnutie návrhu a nedosiahnutie dohody o navýšení cien podľa bodu 5.9 tejto zmluvy nemá vplyv na práva kupujúceho a povinnosti predávajúceho podľa tejto zmluvy.

Záručná doba a zodpovednosť za vady a škody

* 1. Záručná doba jednotlivých súčastí plnenia je uvedená v prílohe č. 1 alebo 2 tejto zmluvy. Pokiaľ pri tovare/položke v tejto zmluve nie je explicitne uvedená záruka platí, že záruka je 24 mesiacov.
  2. Podmienky výkonu záručného a pozáručného servisu sú uvedené v prílohe č. 1 a 2 tejto zmluvy.
  3. Nebezpečenstvo škody na plnení a jeho časti prechádza na kupujúceho prebratím plnenia.
  4. Každá zo Zmluvných strán nesie zodpovednosť za spôsobenú škodu porušením všeobecne platných a účinných právnych predpisov Slovenskej republiky a tejto Zmluvy. Zmluvné strany sa zaväzujú vyvinúť maximálne úsilie k predchádzaniu škodám a k minimalizácii vzniknutých škôd. Zmluvné strany sa zaväzujú upozorniť písomne druhú Zmluvnú stranu bez zbytočného odkladu na vzniknuté okolnosti vylučujúce zodpovednosť, brániace riadnemu plneniu tejto Zmluvy. Zmluvné strany sa zaväzujú k vyvinutiu maximálneho úsilia na odvrátenie a prekonanie okolností vylučujúcich zodpovednosť.
  5. Predávajúci zodpovedá za škodu spôsobenú kupujúcemu jeho zamestnancami a/alebo subdodávateľmi, pričom ustanovenia Zákonníka práce o zodpovednosti zamestnancov za škodu alebo ustanovenia Obchodného zákonníka o náhrade škody aplikovateľné na škodu spôsobenú subdodávateľmi, týmto nie sú dotknuté.
  6. Otázky zodpovednosti za škodu neupravené touto zmluvou sa riadna všeobecnej záväznými právnymi predpismi.

**Subdodávatelia**

* 1. Predávajúci môže realizovať predmet zmluvy ako aj predmet konkrétnej kúpnej zmluvy iba prostredníctvom subdodávateľov uvedených v prílohe č. 3 tejto Dohody. V takomto prípade Predávajúci zodpovedá rovnako akoby Dohodu plnil sám.
  2. V Prílohe č. 3 tejto Dohody sú uvedené údaje o všetkých subdodávateľoch Predávajúceho, ktorí sú známi v čase uzavierania tejto Dohody, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, predmet subdodávky a podiel subdodávky.
  3. Predávajúci je oprávnený zmeniť subdodávateľa alebo doplniť nového subdodávateľa iba s predchádzajúcim písomným súhlasom Kupujúceho, ktorý bez relevantných dôvodov súhlas neodoprie. Zmena alebo doplnenie nového subdodávateľa sa realizuje zmenou prílohy č. 3 tejto Dohody formou písomného dodatku k tejto Dohode.
  4. Predávajúci je povinný Kupujúcemu bezodkladne oznámiť akúkoľvek zmenu údajov u subdodávateľov, uvedených v Prílohe č. 3 tejto Dohody.
  5. Predávajúci zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
  6. Subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora, musia byť zapísaní v registri partnerov verejného sektora v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“).
  7. Subdodávateľom nesmie byť subdodávateľ a subdodávateľ podľa osobitného predpisu,33) ktorí majú povinnosť zapisovať sa do registra partnerov verejného sektora,33) majú v registri partnerov verejného sektora zapísaného konečného užívateľa výhod, ktorým je osoba podľa § 11 ods. 1 písmena c) zákona č. 343/2015 Z.z..

Ostatné dojednania

* 1. Predávajúci prehlasuje, že predmet zmluvy nie je zaťažený právami tretích osôb.
  2. Predávajúci je povinný strpieť výkon kontroly/auditu/overovania súvisiaceho s plnením tejto zmluvy a poskytnúť všetku potrebnú súčinnosť pri výkone kontroly/auditu/overovania oprávneným osobám, ktorými sú najmä:
     1. poverení zamestnanci Zodpovedného orgánu,
     2. poverení zamestnanci Orgánu auditu,
     3. poverení zamestnanci Najvyššieho kontrolného úradu Slovenskej republiky,
     4. poverení zamestnanci Úradu pre verejné obstarávanie,
     5. riadne splnomocnení zástupcovia Európskej komisie, Európskeho úradu na boj proti podvodom a Európskeho dvora audítorov,
     6. osoby prizvané orgánmi uvedenými v tomto bode v súlade s príslušnými právnymi predpismi SR a ES.
  3. Kupujúci je povinný umožniť predávajúcemu vstup do lokalít, v ktorých sa má realizovať predmet zmluvy, v rozsahu nevyhnutnom pre riadnu realizáciu predmetu zmluvy a v čase podľa harmonogramu potvrdeného podľa bodu 4.4 tejto zmluvy.
  4. Zmluvné strany sú povinné zachovávať mlčanlivosť o informáciách, ktoré získali v súvislosti s plnením tejto Zmluvy a získané výsledky nesmú ďalej použiť na iné účely ako plnenie jej predmetu.
  5. Povinnosť predávajúceho a kupujúceho zachovávať mlčanlivosť o informáciách, ktoré získali v súvislosti s plnením tejto Zmluvy sa nevzťahuje na informácie, ktoré:
     1. boli zverejnené už pred podpisom tejto Zmluvy,
     2. sa stanú všeobecne a verejne dostupné po podpise tejto Zmluvy z iného dôvodu, ako z dôvodu porušenia povinností podľa tejto Zmluvy,
     3. majú byť sprístupnené na základe povinnosti stanovenej zákonom, rozhodnutím súdu, prokuratúry alebo na základe iného záväzného rozhodnutia príslušného orgánu,
     4. boli získané od tretej strany, ktorá ich legitímne získala alebo vyvinula a ktorá nemá žiadnu povinnosť, ktorá by obmedzovala ich zverejňovanie.
     5. Zmluvné strany sa zaväzujú, že poučia svojich zamestnancov, štatutárne orgány, ich členov a subdodávateľov, ktorým sú sprístupnené Dôverné informácie, o povinnosti mlčanlivosti v zmysle tohto článku Zmluvy. V rozsahu zaisťujúcom splnenie povinnosti mlčanlivosti podľa tohto článku Zmluvy, predávajúci uzatvorí s každým jeho subdodávateľom dohodu o mlčanlivosti, pokiaľ obdobný záväzok nevyplýva pre takého subdodávateľa zo zákona. Predávajúci vyhlasuje, že oboznámil svojich zamestnancov, ktorí sa budú podieľať na plnení tejto Zmluvy, o povinnosti mlčanlivosti.
     6. Zmluvné strany sa zaväzujú užívať Dôverné informácie výlučne na účel, na ktorý im boli poskytnuté a zároveň sa zaväzujú ich ochraňovať najmenej s rovnakou starostlivosťou ako ochraňujú vlastné Dôverné informácie rovnakého druhu, vždy však najmenej v rozsahu primeranej odbornej starostlivosti, predovšetkým ich budú chrániť pred náhodným alebo neoprávneným poškodením a zničením, náhodnou stratou, zmenou alebo iným znehodnotením, nedovoleným prístupom alebo sprístupnením alebo zverejnením, pričom, ak nie je v tejto Zmluve ustanovené inak, zaväzujú sa, že bez predchádzajúceho písomného súhlasu druhej Zmluvnej strany neposkytnú, neodovzdajú, neoznámia alebo iným spôsobom nevyzradia, resp. nesprístupnia Dôverné informácie druhej Zmluvnej strany tretej osobe.
  6. Predávajúci pri plnení tejto Zmluvy zodpovedá za svojich zamestnancov, ich bezpečnosť a ochranu zdravia pri práci, a tiež za svojich subdodávateľov. Predávajúci je povinný vykonať všetky nevyhnutné opatrenia, aby zabezpečil v súvislosti s plnením tejto Zmluvy bezpečnosť svojich zamestnancov, zamestnancov kupujúceho, subdodávateľov a ďalších osôb, ktoré sa s vedomím kupujúceho zdržujú v mieste plnenia tejto Zmluvy.
  7. Predávajúci je povinný bezodkladne oboznamovať kupujúceho o nedostatkoch a iných závažných skutočnostiach v lokalitách plnenia, ktoré by pri práci mohli ohroziť bezpečnosť alebo zdravie zamestnancov predávajúceho alebo jeho subdodávateľov, zamestnancov kupujúceho alebo tretích osôb, o ktorých sa dozvedel v súvislosti s plnením tejto Zmluvy.
  8. Predávajúci je povinný bezodkladne oboznámiť kupujúceho o mimoriadnej udalosti (nebezpečná udalosť, pracovný úraz zamestnanca predávajúceho alebo inej osoby konajúcej v mene predávajúceho), ktorá sa stala v súvislosti s plnením tejto Zmluvy v priestoroch kupujúceho a ktorá sa týka ochrany zamestnancov predávajúceho a jeho subdodávateľov. Povinnosť predávajúceho podľa predchádzajúcej vety platí aj vtedy, ak k mimoriadnej udalosti nedošlo v súvislosti s plnením tejto Zmluvy, ale došlo k nej na pracoviskách kupujúceho.

**Zmluvné pokuty a úroky z omeškania**

* 1. Pre prípad nedodržania podmienok tejto zmluvy dohodli Zmluvné strany nasledovné zmluvné pokuty a úroky z omeškania:
     1. za omeškanie predávajúceho s dodaním plnenia podľa bodu 3.3 tejto zmluvy, je kupujúci oprávnený uplatniť si voči predávajúcemu zmluvnú pokutu vo výške 0,1 % z hodnoty plnenia s ktorého dodaním je v omeškaní a to za každý aj začatý deň omeškania,
     2. za omeškanie predávajúceho s dodaním plnenia podľa bodu 3.5 tejto zmluvy, je kupujúci oprávnený uplatniť si voči predávajúcemu zmluvnú pokutu vo výške 0,05 % z hodnoty plnenia s ktorého dodaním je v omeškaní a to za každý aj začatý deň omeškania,
     3. za omeškanie predávajúceho s odstránením každej poruchy ktorejkoľvek nabíjacej stanice znemožňujúcej jej plnohodnotné využívanie, a to od nahlásenia poruchy alebo od momentu kedy predávajúci objektívne mal identifikovať poruchu v rámci služieb správy staníc, je kupujúci oprávnený uplatniť si zmluvnú pokutu vo výške 10 eur za každú začatú hodinu omeškania voči v lehotám podľa prílohy č. 1 tejto zmluvy,
     4. za omeškanie kupujúceho so zaplatením kúpnej ceny je predávajúci oprávnený uplatniť si zákonný úrok z omeškania z nezaplatenej ceny za každý aj začatý deň omeškania.
  2. Zaplatením zmluvnej pokuty predávajúcim nezaniká nárok kupujúceho na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.
  3. Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Zmluvnú pokutu zaplatí predávajúci kupujúcemu v lehote tridsiatich (30) dní odo dňa doručenia faktúry do sídla predávajúceho.

**Trvanie a skončenie zmluvy**

* 1. Táto zmluva sa uzatvára na dobu určitú a to na obdobie 120 mesiacov odo dňa nadobudnutia jej účinnosti.
  2. Zmluvné strany sa dohodli, že zmluvu je možné skončiť:
     1. uplynutím doby, na ktorú bola uzavretá,
     2. písomnou dohodou Zmluvných strán, a to dňom uvedeným v takejto dohode; v dohode o skončení zmluvy sa súčasne upravia nároky Zmluvných strán vzniknuté na základe alebo v súvislosti s touto zmluvou
     3. písomným odstúpením od zmluvy v prípade podstatného porušenia zmluvy
     4. alebo
     5. výpoveďou za podmienok uvedených v tejto zmluve.
  3. Odstúpenie od zmluvy sa uskutoční písomným oznámením odstupujúcej Zmluvnej strany adresovaným druhej Zmluvnej strane zároveň s uvedením dôvodu odstúpenia a je účinné okamihom jeho doručenia. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na adresu Zmluvnej strany uvedenú v tejto zmluve.
  4. Za podstatné porušenie zmluvy sa považuje:
     1. omeškanie predávajúceho s dodaním plnenia podľa bodu 3.3 alebo 3.5 v súlade s touto zmluvou oproti dohodnutému termínu plnenia o viac ako 30 dní,
     2. ak kúpna cena bude fakturovaná v rozpore s podmienkami dohodnutými v tejto zmluve,
     3. Kupujúci je v omeškaní so zaplatením faktúry o viac ako 60 dní po lehote jej splatnosti,
     4. predávajúci poruší jeho povinnosti podľa čl. VII tejto zmluvy,
     5. voči predávajúcemu začalo konkurzné konanie alebo reštrukturalizácia,
     6. predávajúci vstúpil do likvidácie.
  5. Odstúpiť od zmluvy je ďalej možné aj z dôvodov uvedených v § 19 zákone o verejnom obstarávaní.
  6. Odstúpenie od zmluvy má následky stanovené príslušnými ustanoveniami Obchodného zákonníka, pokiaľ sa Zmluvné strany písomne nedohodnú inak.
  7. Po dodaní a prebratí plnenia podľa bodu 3.3 tejto zmluvy má kupujúci právo vypovedať túto zmluvu aj bez dôvodu. Výpovedná doba je 2 mesiace a začína plynúť prvým dňom mesiaca nasledujúceho po mesiaci, v ktorom bola výpoveď doručená predávajúcemu.
  8. Predávajúci má právo túto zmluvu vypovedať ak sa zmluvné strany v troch po sebe nasledujúcich kalendárnych rokoch napriek predávajúcim podanému návrhu podľa podmienok stanovených v bode 5.9 tejto zmluvy nedohodnú na navýšení cien. V tomto prípade je výpovedná doba 4 mesiace a začína plynúť prvým dňom mesiaca nasledujúceho po mesiaci, v ktorom bola výpoveď doručená predávajúcemu.
  9. Pre účely tejto zmluvy sa za vyššiu moc považujú udalosti, ktoré nie sú závislé od konania Zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény. Oslobodenie od zodpovednosti za nesplnenie dodania predmetu zmluvy trvá po dobu pôsobenia vyššej moci, najviac však dva mesiace. Po uplynutí tejto doby sa Zmluvné strany dohodnú o ďalšom postupe. Ak nedôjde k dohode, má strana, ktorá sa odvolala na okolnosti vylučujúce zodpovednosť, právo odstúpiť od zmluvy.

**Spoločné a záverečné ustanovenia**

* 1. Zmluvné strany sa zaväzuje do piatich (5) pracovných dní od podpisu tejto Zmluvy sa navzájom informujú o oprávnených osobách, ktoré bude počas účinnosti tejto Zmluvy za nich oprávnené konať a komunikovať vo technických záležitostiach plnenia tejto Zmluvy, a ich kontaktných údajoch.
  2. Prostredníctvom určených oprávnených osôb Zmluvné strany:
     1. zabezpečia vzájomnú komunikáciu Zmluvných strán týkajúcu sa všetkých záležitostí týkajúcich sa plnenia tejto Zmluvy,
     2. plnia vymedzené úlohy Zmluvných strán podľa tejto Zmluvy,
     3. uskutočnia všetky organizačné záležitosti s ohľadom na všetky aktivity a činnosti súvisiace s plnením tejto Zmluvy,
     4. zabezpečia koordináciu jednotlivých aktivít a činností Zmluvných strán súvisiacich s plnením tejto Zmluvy,
     5. sledujú priebeh plnenia tejto Zmluvy,
     6. navrhujú potrebné zmeny technických riešení a technickej povahy v zmysle tejto Zmluvy a zabezpečia vzájomnú spoluprácu a súčinnosť.
  3. Zmena oprávnených osôb v zmysle tohto článku Zmluvy sa vykoná prostredníctvom písomného protokolu o zmene oprávnenej osoby podpísaného oboma Zmluvnými stranami.
  4. Zmluvné strany sa dohodli, že ich vzájomná komunikácia ohľadom akejkoľvek záležitosti týkajúcej sa tejto Zmluvy bude vykonávaná prostredníctvom oprávnených osôb Zmluvných strán podľa bodu 11.1 tejto Zmluvy.
  5. Zmluvné strany sa ďalej dohodli, že bežná komunikácia (napr. komunikácia týkajúca sa organizácii stretnutí alebo iných organizačných záležitosti alebo podkladov pre fakturáciu a pod.) bude vykonávaná prostredníctvom emailu.
  6. Komunikácia Zmluvných strán, ktorá má povahu právneho úkonu (napr. faktúry, odstúpenie od zmluvy, uplatnenie zmluvnej pokuty a pod.) bude vykonávaná písomne v listinnej podobe s doporučeným doručovaním druhej zmluvnej strane prostredníctvom poštovej služby alebo kuriérskej služby na adresy zmluvných strán:

Predávajúci:

Ministerstvo vnútra Slovenskej republiky, Pribinova 2, 812 72 Bratislava

k rukám: .....................

email: ....................

Kupujúci:

.......................

k rukám: .....................

email: ....................

* 1. Komunikácia podľa bodu 11.6 tejto zmluvy nadobúda účinnosť okamihom jeho prevzatia a má sa za prevzaté:
     1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
     2. v čase jeho doručenia, ale najneskôr v piaty (5) deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
     3. v čase jeho doručenia, ale najneskôr nasledujúci deň po jeho odoslaní, pokiaľ sa doručuje prostredníctvom elektronickej pošty.
  2. V prípadezmeny obchodného mena, názvu, sídla, právnej formy, štatutárnych orgánov alebo i spôsobu ich konania za Zmluvnú stranu, oznámi strana, ktorej sa niektorá z uvedených zmien týka, písomnou formou túto skutočnosť druhej Zmluvnej strane a to bez zbytočného odkladu, inak povinná Zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá Zmluvná strana. V prípade zmeny bankového spojenia alebo čísla účtu zmluvné strany o tejto skutočnosti vyhotovia písomný a očíslovaný dodatok k tejto zmluve.
  3. Táto zmluva môže byť doplnená alebo zmenená v súlade so všeobecne záväznými právnymi predpismi platnými na území Slovenskej republiky len písomnými a očíslovanými dodatkami, ktoré sa po podpísaní obidvoma zmluvnými stranami stávajú neoddeliteľnou súčasťou tejto zmluvy, a to aj v prípade ak sa zmena alebo doplnenie zmluvy týka zmeny alebo doplnenia subdodávateľa.
  4. V ostatných právach a povinnostiach touto zmluvou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.

* 1. Zmluvné strany sa dohodli, že prípadné spory vyplývajúce z plnenia tejto zmluvy budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
  2. Zmluvné strany vyhlasujú, že túto zmluvu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
  3. Táto zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv v súlade so zákonom č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Zverejnenie zmluvy v Centrálnom registri zmlúv zabezpečí kupujúci.
  4. Táto zmluva je vyhotovená v piatich (5) rovnopisoch s platnosťou originálu, dva (2) rovnopisy zostanú predávajúcemu a tri (3) rovnopisy zostanú kupujúcemu.
  5. Zmluva má nasledujúce prílohy, ktoré tvoria jej neoddeliteľnú súčasť:

Príloha č. 1: Predmet Zmluvy

Príloha č. 2: Štruktúrovaný rozpočet

Príloha č. 3: Zoznam subdodávateľov

Za kupujúceho: Za predávajúceho:

V Bratislave dňa ..................... V ..................... dňa: .....................

....................................................... .......................................................

**Príloha č. 1 Kúpnej zmluvy – Predmet zmluvy**

Obsahom tejto prílohy sú hárky všetky hárky prílohy č. 1 súťažných podkladov, riadne vyplnené a predložené v ponuke úspešného uchádzača, okrem hárku „štruktúrovaný rozpočet“

**Príloha č. 2 Kúpnej zmluvy – Štruktúrovaný rozpočet**

Obsahom tejto prílohy zmluvy je hárok „štruktúrovaný rozpočet“ v prílohe č. 1 súťažných podkladov vyplnený podľa ponuky úspešného uchádzača

**Príloha č. 3 Kúpnej zmluvy – Zoznam subdodávateľov**

|  |  |  |  |  |  |
| --- | --- | --- | --- | --- | --- |
| **názov** | **sídlo** | **IČO** | **údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia** | **Predmet subdodávky** | **Podiel subdodávky** |
|  |  |  |  |  |  |